b'\n_START_ARTICLE_\nKristin Hersh\n_START_SECTION_\nDigital musikkdistribusjon\n_START_PARAGRAPH_\n50footwave ga i 2005 ut EP-en Free Music; en utgivelse som ble tilbudt gratis via bandets nettsted. Etter den tid har Hersh og hennes samarbeidspartnere utviklet en ny plattform for digital musikkdistribusjon kalt cashmusic.org. Via dette nettstedet startet hun i 2008 en gratis nedlastingstjeneste, der en ny sang er tilgjengelig for nedlasting hver m\xc3\xa5ned. Flere av sangene er senere innspilt p\xc3\xa5 nytt, og ble utgitt som albumet Crooked i 2010.'